
AVIZ

asupra proiectului de Lege pentru modificarea 
Legii nr.571/2003 privind Codul fiscal
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere şi avizare, cu proiectul de Lege pentru modificarea Legii nr.571/2003 privind Codul fiscal, trimis cu adresa nr. PL-x 138 din 7 aprilie 2010, înregistrată sub nr. 21/117 din          8 aprilie 2010. 
Senatul, în calitate de primă Cameră sesizată, a aprobat iniţiativa legislativă în şedinţa din 31 martie 2010.
Conform prevederilor art. 75 din Constituţia României, republicată, şi  ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este  Cameră decizională.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, Comisia a dezbătut iniţiativa legislativă menţionată mai sus, în şedinţa din  28 mai 2010.
  Membrii Comisiei au examinat proiectul de lege supus avizării, expunerea de motive, avizul favorabil al Consiliului Legislativ trimis cu adresa  nr. 1216 din 20 octombrie 2009 şi punctul de vedere al Guvernului transmis cu adresa nr. 358 din 15 februarie 2010 prin care nu susţine adoptarea acestei iniţiative legislative.
  În urma dezbaterilor, cu unanimitate de voturi, s-a hotărât avizarea favorabilă a proiectului de lege, cu un amendament admis, care este redat în ANEXA la prezentul aviz.

În raport cu obiectul şi conţinutul său, iniţiativa legislativă face parte din categoria legilor ordinare.  
      PREŞEDINTE,
SECRETAR,      
 
     Mihai TUDOSE                                                 Horia GRAMA    
  Consilier  parlamentar
      Anca Chiser

ANEXĂ

AMENDAMENTE ADMISE :

	Nr.

crt.
	Text  Senat
	Text propus de Comisie

(autorul amendamentului)
	Motivare

	1. 
	3. La articolul 1342, alineatul (1) va avea următorul cuprins:

„(1) Exigibilitatea taxei intervine la data la care are loc faptul generator. Cuantumul taxei de plată se va stabili proporţional cu valoarea încasărilor efective din totalul facturat.’’


	1. Alineatul (1) al articolului 1342 se modifică şi va avea următorul cuprins:

„(1) Pentru agenţii economici aflaţi în relaţie contractuală cu autorităţile publice centrale şi locale, exigibilitatea taxei intervine la data la care are loc faptul generator. Din sumele încasate parţial, prioritar se achită taxa pe valoarea adăugată, până la stingerea completă a acesteia.’’

         Autor: Comisia economică

	


PAGE  
3

